الإسلاميين سواء فالمغرب أو فكاع البلدان معندهمش إنتماء لاوطانهم أو ولاء، ولائهم التام هو للجماعة والأمة والطائفة والفرقة، أما بلادهم بالنسبة ليهم هي النظام السياسي لي كيعاديوه، هادو الإسلاميين الروطب أما لأكثر تشددا راه كيعاديو حتى المواطنين البسطاء الموالين للنظام والمحبين له، الوطن بالنسبة ليهم غير إقليم من الخلافة الإسلامية الكبرى لي غادي تعاود ترجع، وثقافيا كيحتاقرو كل ماهو مغربي أصل لأنه بالنسبة ليهم رمز للتخلف والخروج على الطريق المستقيم، والهداية هي الفكر لي جاي من الشرق واجد ومسوق وممول. كذلك اليساري المعرب فالمغرب، حتى هو معندوش إنتماء لبلادو كثر ملي منتمي لحلم الأممية ولقضايا الوطن العربي، ويصدعليك راسك بفلسطين كثر ملي يهدر على مدينتو وحومتو، وطبعا اليساري الفرانكوفوني لي قاري ومثقف ومدور الصرف وواليديه قاريين، حتى هو كتلقاه جامعو بالمغرب غير السمية ولاكارط أما لوغتو باش كيقرى ويثقف ويتفرج ويستهلك ويربي هي الفرونسي، وعارف السياسة ففرانسا وآش واقع بالتفصيل متبعو كثر ملي عارف هنا، حيت مكيتفرجش فالقنوات الوطنية لي بدون مستواه، وحتى هو نفس الشكل مستلب غير هو مستلب لثقافة أكثر رقيا، كيما كانت راها حسن من الثقافة العربية الشرقية. فاللخر كتلقى لي كيهدر بحرقة على البلاد ووطني حقيقي هو واحد الكائن قود من هادو كلهم سميتو ولد وبنت الشعب، كائن فيه كاع القوادة ديال الأخلاق والسلوكات وعامر عقد وامراض نفسية وسكيزوفريني، باغي ينيك ويزهى فالدنيا ويدخل للجنة فالآخرة، القفوزية عندو هي التقوليب والتهرب من المسؤولية، شبعان غير هدرة ونديب، وهو لي كتلقاه مكشكش ديما حدا الميكرو ديال شي موقع وكيطلب من سيدنا يشوف من حالو، هاذا هو لي شاط لهاد لبلاد ربح، وللأسف هاد الموضيل ولاو فيه كاع الأصناف الطبيب والأستاذ والمعلم والفراش والخضار والبطالي، الموهيم غير يكون بنادم كابر بالخبز وأتاي فهادي كافية أنه تردو وطني حقيقي غيور على البلاد وهو لي عارف مصلاحتها، وهذا هو الموضيل الجديد ديال ولد الشعب، وهذا لي غادي يحدد الحكومة الجايا إن شاء الله. 
غير يكون بنادم كابر بالخبز وأتاي فهادي كافية أنه تردو وطني حقيقي غيور على البلاد وهو لي عارف مصلاحتها، وهذا هو الموضيل الجديد ديال ولد الشعب